Call of Duty: Black Ops III

Call of Duty: Black Ops III er et militært science fiction førstepersonsskytespill. Det er det tolvte spillet i Call of Duty-serien og oppfølgeren til Black Ops II.

Spillet ble utviklet av Treyarch, og publisert av Activision. Det ble gitt ut på Microsoft Windows, PlayStation 4, Playstation 3, Xbox One og Xbox 360 6. november 2015. Ved utgivelsen mottok spillet positive anmeldelser fra kritikerne, og ble en kommersiell suksess.

Handling 
Spillet finner sted i år 2065, førti år etter hendelsene fra Black Ops II. Verden står ovenfor konflikter, global oppvarming og ny teknologi. En tredje kald krig pågår mellom to globale allianser, kjent som Winslow Accord og Common Defense Pact. Som svar på et drone-angrep forårsaket av den nikaraguanske terroristen Raul Menendez i juni 1925, har en rekke nasjoner rundt om i verden utviklet Directed Energy Air Defense-systemer som gjør konvensjonelle luftstyrker praktisk talt ubrukelige til angrep. Som sådan utføres det meste av krigføringen mellom land fra skjulte operatører somslåss bak fiendens linjer.

Militær teknologi har utviklet seg, og robot-teknologi spiller en veldig viktig rolle i krig. Men det foregår også spekulasjoner og frykt for roboter snart kommer til å ta kontroll over hele menneskeheten. Som i tidligere spill fra Black Ops-serien følger kampanjen en gruppe black ops-soldater, som arbeider for Winslow Accord. Spilleren får ordre fra kommandør John Taylor, men møter også andre karakterer som for eksempel CIA-agent Rachel Kane eller en kriminelle organisasjonsleder, Goh Xiulan.

Inkludert i spillet er en modus kalt "Nightmares" hvor hendelesforløpet er forandret til å innlemme angrep fra zombier og andre overnaturlige skapninger. I denne kampanjen frigjøres også et dødelig virus i forskjellige byer rundt om i verden. Som svar til dette forsegler myndighetene de infiserte områdene i karantene, og grunnla Deadkillers - cybernetiske soldater opplært til å utrydde zombier. Den 27. oktober 2065 gjennomførte hemmelige black ops fra Winslow Accord et vellykket oppdrag i Etiopia, for å redde  flere gissel fra den tyranniske Nile River Coalition. Imidlertid blir spilleren kritisk skadd av en kamp-robot, og gjennomgår kybernetisk kirurgi for å redde livet.

Mottagelse 

Call of Duty: Black Ops III fikk for det mest positive anmeldelser. Gamespot ga spillet en score på 7 av 10 og sa at spillet ikke tilbød noe bemerkelsesverdig i serien, men gjør akkurat nok til å opprettholde series status quo.

Polygon ga også spillet en poengsum på 7 av 10, og sa at det beste med spillet var bredden i innholdet, men at Treyarch ikke gjorde stort for å få serien til å bevege seg fremover.

IGN ga spillet 9,2 poeng av ti mulige, og sa at spillets firespiller samarbeids-modus og Zombie-modus var veldig morsom, og at Black Ops 3 er det største Call of Duty-spillet.

Ifølge Polygon solgte Black Ops III betydelig flere eksemplarer enn både Advanced Warfare og Ghosts og tjente mer enn 500 millioner dollar i løpet av de tre første dagene etter det ble sluppet ut.

Referanser

Eksterne lenker 
 

Call of Duty
Videospill fra 2015
Windows-spill
PlayStation 3-spill
PlayStation 4-spill
Xbox 360-spill
Xbox One-spill
Videospill utviklet i USA
Videospill utviklet i Canada